Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: szükségképpen korlátozzák más hatalmi ágak jogosítványait”. [28/1995. (V. 19.) AB határozat, ABH 1995, 138,
Paragraph Index: 56

4. Az Alkotmánybíróság ezt követõen az indítvány alapján azt vizsgálta, hogy az Országgyûlésnek visszaküldött és újratárgyalás után elfogadott törvényt a köztársasági elnök aláírás elõtt megküldheti-e véleményezésre az Alkotmánybíróságnak. A törvény visszaküldésére, illetve a törvény alkotmányellenességének elõzetes vizsgálatára irányuló eljárás kezdeményezésére vonatkozó jog a köztársasági elnök jogosítványa. Az államfõ e jogköreinek gyakorlásával is õrködik az államszervezet, s így a törvényhozó demokratikus mûködése felett. Az Alkotmánybíróság a 3. ABh-ban rámutatott arra, hogy az „»õrködés« megtestesülhet kifejezetten ellenõrzõ jogkörben, mint pl. a törvények kihirdetéséhez kapcsolódó visszaküldési, vagy Alkotmánybíróság elõtti indítványtételi jogban” (ABH 1992, 207, 212.). A köztársasági elnök a törvény visszaküldésére vonatkozó jog gyakorlása, illetve az elõzetes normakontrollra irányuló eljárás kezdeményezése által a törvényhozó hatalom részben politikai, részben jogi kontrollját látja el. Az államfõ az Alkotmány 26. §-a szerinti jogköreivel a törvényalkotási folyamatot akkor befolyásolja, amikor az Országgyûlés törvényalkotási eljárását már befejezte: teljes egészében lezajlott a törvényjavaslat parlamenti vitája, az Országgyûlés döntött a benyújtott módosító indítványok sorsáról és szavazott magának a törvényjavaslatnak az elfogadásáról is, az Országgyûlés elnöke aláírta azt, és aláírás céljából megküldte a köztársasági elnöknek. Az államfõnek az Alkotmány 26. § szerinti jogosítványa tehát nem az általános törvényalkotási folyamatban biztosított részjogosítvány, hanem olyan különleges eszköz, amellyel a köztársasági elnök a törvényhozó eljárását követõen, vagyis azután élhet, hogy az Országgyûlés az eljárását már befejezte. Tekintettel arra, hogy az államfõ egyet nem értésének kifejezésére nem az általános törvényhozási eljárás részeként kerül sor, ezért az az alkotmányos szervek közötti vitát jeleníti meg. Az Alkotmány 26. §-a szerinti államfõi jogkör, melynek alapján a köztársasági elnök a törvénnyel való egyet nem értését fejezheti ki, egységes és egyszer alkalmazható jogosítványt jelent. Mind az Alkotmány 26. §-ának értelmezésébõl, mind a köztársasági elnök alkotmányos helyzetébõl — de a hasonló külföldi, illetve korábbi magyar alkotmányos szabályokra (pl. a köztársasági államformát bevezetõ,

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes